fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi en fi fi fi fi fi fi fi en fi en fi fi fi fi fi fi fi fi fi fi fi en fi fi fi en fi en fi en fi fi en fi en fi fi en fi en fi fi fi fi fi en fi en fi fi fi en fi en fi fi fi en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
Opinnäytteiden saavutettavuus — Avoin tiede ja tutkimus
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
Tällä sivulla kerromme, miten voit muokata opinnäytteestäsi saavutettavan Word-tiedoston ja tuottaa siitä saavutettavan PDF-tiedoston JYX-julkaisuarkistoon. Ohjeet soveltuvat myös muiden Word-tiedostojen saavutettavuuden varmistamiseen.
Tuottamalla opinnäytteestäsi saavutettavan, toimit lain edellyttämällä tavalla ja varmistat, että työtäsi voi lukea jokainen esimerkiksi näkörajoitteistaan huolimatta. Opinnäytepohjissa on jo otettu huomioon monia saavutettavuuden vaatimuksia, kuten tyylit. Käytäthän pohjaa, jos sellainen on oppiaineessasi tarjolla.
1. Mitä tarkoittaa saavutettava Word-tiedosto?
Jotta JYX-julkaisuarkistoon päätyvä opinnäytteesi PDF-tiedosto on saavutettava, sinun tulee tehdä jo alkuperäisestä Word-tiedostostasi saavutettava ja muuntaa se oikein PDF-muotoon.
tiedoston rakenne (otsikot, kappaleet, luettelot) on tehty Tyylit-valikon avulla, ei muuttamalla manuaalisesti fonttikokoa, fontin väriä tai lisäämällä fonttiin korostuksia
fontti on tarpeeksi suuri ja helppolukuinen (vähintään 12 pt),
fontin ja taustan värien välillä on tarpeeksi suuri kontrasti ja teksti on tasattu vasempaan reunaan,
kuvissa on vaihtoehtoinen teksti, joka kertoo kuvan sisällön kontekstissa niille, jotka eivät näe kuvaa,
taulukot on tehty Wordin tai Excelin taulukkotyökalulla ja taulukoissa on otsikkorivi,
asiakirjan ominaisuuksissa on määritelty sen kieli ja otsikko (eri asia kuin tiedostonimi) ja
saavutettavuus on varmistettu Wordin Tarkista helppokäyttöisyys -toiminnon avulla.
Jos et tuota asiakirjaasi Wordilla, on saavutettavuuteen liittyviä ohjeita toistaiseksi vähemmän:
Tietoa matemaattisten kaavojen saavutettavuudesta (LaTex), in English
Lisäämme ohjeita tälle sivulle sitä mukaa, kun niitä tuotetaan.
2. Luo saavutettava Word-asiakirja: käytä tyylejä
Saavutettavuus edellyttää, että Word-tiedostossasi on selkeä rakenne. Vain tyylien avulla tuotetuista asiakirjoista lukija, joka käyttää apuvälineitä, saa tiedon asiakirjan rakenteesta. Ruudunlukuohjelma osaa tulkita otsikoksi ainoastaan otsikkotyylit ja lukee näin otsikon otsikkona, ei osana leipätekstiä. Pelkkä fonttien muokkaaminen ei siten tee tiedostosta saavutettavaa. Tyylit voit valita Wordin Aloitus-välilehdellä.
Merkitse lukujen pääotsikot tyylillä Otsikko 1 (Heading 1), seuraavan tason alaotsikot tyylillä Otsikko 2 (Heading 2) jne. Valitse muulle tekstille tyyli Normaali.
Jos haluat tekstin erinäköiseksi, muokkaa tyylejä. Älä muokkaa suoraan fontin ulkoasua.
Luetteloiden tekemiseen käytä Aloitus-välilehden Kappale-ryhmässä olevia luettelovaihtoehtoja.
Käytä korostamiseen lihavointia, sitä on helpompi lukea kuin kursivointia.
Kaikki lukijat eivät erota värejä. Olennaista tietoa ei tule kertoa värien avulla.
Asettele teksti mieluummin sarkaimilla (Tab-näppäin), älä taulukoilla.
3. Kun lukija ei näe kuvaasi: luo vaihtoehtoinen teksti
Lisää kuvat Word-tiedostoon toiminnolla Lisää kuva. Älä tuo niitä leikepöydän kautta tai raahaamalla. Parhaiten PDF-muunnoksessa säilyvät kuvatiedoston muodot ovat jpg ja png.
Saavutettavassa asiakirjassa kuvissa oleva tieto annetaan tekstissä, kuvatekstissä tai vaihtoehtoisena tekstinä. Tämän alt-tekstin tehtävä on kertoa, mitä informaatiota kuvassa on. Näin lukija, joka ei näe kuvaa, saa saman tiedon kuin kuvan näkevä. Vaihtoehtoinen teksti ei ole sama asia kuin kuvateksti mutta joskus pelkkä kuvateksti riittää.
Suosittelemme, että kuvion/taulukon sisältö kuvaillaan myös leipätekstissä, jolloin alt-tekstin voi jättää tyhjäksi tai se voi olla lyhyempi. Tällöin on kuitenkin tärkeää ottaa huomioon kuvan paikka suhteessa siihen tekstiin, jossa kuvan sisältö kerrotaan. Jos teksti on juuri ennen kuvaa tai sen jälkeen, alt-teksti voi olla tyhjä. Jos esimerkiksi taulukko on sijoitettu eri sivulle kuin siitä kertova teksti, kannattaa antaa lyhyt alt-teksti, jossa kertoo, missä kuvan sisältö annettu. Esimerkiksi alt-teksti voisi olla seuraava: ”Taulukon 1 sisältö on kerrottu edellisellä sivulla".
Vaihtoehtoisen tekstin lisääminen kuvalle:
Valitse kuva ja napauta hiiren oikeaa näppäintä.
Valitse Muokkaa vaihtoehtokuvausta (Office 365 Word-versio).
Jos kuva on puhtaasti koristeellinen tai kuvateksti sisältää jo kaiken olennaisen tiedon, merkitse kuvan vaihtoehtotekstiin maininta "koristeellinen".
Luo taulukot Wordin Lisää taulukko –ominaisuudella. Älä tuo taulukkoa tiedostoon kuvana.
Taulukoiden lukemista helpottaa, että taulukko ei ole kovin leveä tai monimutkainen. Jaa monimutkainen taulukko useampaan osaan, jos mahdollista.
Vaihtoehtoisen tekstin lisääminen taulukolle:
Valitse taulukko ja napauta hiiren oikeaa näppäintä
Valitse Taulukon ominaisuudet, ja lisää vaihtoehtoinen teksti välilehdeltä Vaihtoehtoinen teksti.
Alleviivaa tekstissäsi olevat linkit, jotta ruudunlukuohjelmat tunnistavat sen linkiksi. Jos tekstissäsi on linkkejä esimerkiksi www-sivulle, varmista, että linkki on alleviivattu ja väriltään sininen. Jos kirjoitat dokumenttiisi url-osoitteen tai sen osan, Word yleensä alleviivaa ja muuttaa osoitteen siniseksi automaattisesti.
Tarkista, että asiakirjasi tekstin kieli on määritelty kieleksi, jolla se on pääosin kirjoitettu.
Valitse ylävalikosta välilehti Tarkista
Erikielisen osuuden kielen voit myös määrittää erikseen. Maalaa erikielinen osuus hiirellä, ja määritä kieli edellä kuvatulla tavalla.
Anna opinnäytteellesi Wordin Tiedosto-asetuksissa otsikko, joka kuvaa sen sisältöä. Anna tiedostolle myös hyvä ja selkeä tiedoston nimi. Hyvä nimi on sellainen, josta ymmärtää, mistä asiakirjassa on kyse. Useimmiten opinnäytteen pääotsikko on hyvä tiedoston nimeksi.
Valitse ylävalikosta välilehti Tiedosto
Oikealla otsikon Ominaisuudet-osion alla on Otsikko-kenttä, johon voit kirjoittaa otsikon.
8. Tarkista Word-tiedostosi saavutettavuus
Toiminto löytyy Tiedosto (File)-välilehdeltä tai uusimmissa Word-versioissa Tarkista (Review)-välilehdeltä.
9. Muunna Word-tiedosto PDF/A-muotoon
Kun olet luonut saavutettavan Word-asiakirjan edellä annettujen ohjeiden mukaisesti, voit muuntaa asiakirjasi saavutettavaksi PDF/A-tiedoksi.
Valitse Wordissa Vie (Export)-toiminto
Valitse Luo PDF- tai XPS-tiedosto (Create PDF/XPS Document)
Ennen kuin painat Julkaise (Publish), valitse Asetukset (Options)
Valitse kohdassa Sisällytä tulostumattomat tiedot päälle asetus Asiakirjan rakenteen tunnisteet helppokäyttötoimintoa varten (Document structure tags for accessiblity).
Valitse myös Luo kirjanmerkit käyttämällä Otsikoita (Create bookmarks using Headings).
Viimeisenä valitse vielä PDF-asetukset (PDF-options) ja PDF/A-yhteensopiva.
10. Julkaise opinnäytteesi JYX-julkaisuarkistossa
JYX-julkaisuarkistoon voit tallentaa hyväksytyn opinnäytetyösi. Opinnäytteesi julkaisua varten tarvitset voimassa olevan yliopiston verkon käyttäjätunnuksen ja työsi tulee olla julkaisua varten yhtenä tiedostona saavutettavassa PDF/A-muodossa.
Lue ohjeet opinnäytteen julkaisemiseen: https://openscience.jyu.fi/fi/opinnayteopas/kandityot-ja-pro-gradut/ohjeet-opinnaytteen-julkaisemiseen
11. Lisätietoa verkkosisällön saavutettavuudesta
Avoin tiede ja tutkimus
Kandityöt ja pro gradut
Väitöskirjat ja muut julkaisut
PL 35 (B, Lähde)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi